CELEX: 32009R0896
Language: mt
Date: 2009-09-25 00:00:00
Title: Regolament tal-Kummissjoni (KE) Nru 896/2009 tal- 25 ta’ Settembru 2009 dwar l-awtorizzazzjoni ta' użu ġdid ta' Saccharomyces cerevisiae MUCL 39885 bħala addittiv fl-għalf għall-ħniezer nisa (id-detentur tal-awtorizzazzjoni Prosol S.p.A.) (Test b’relevanza għaż-ŻEE)

29.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 256/6
            
         REGOLAMENT TAL-KUMMISSJONI (KE) Nru 896/2009
   tal-25 ta’ Settembru 2009
   dwar l-awtorizzazzjoni ta' użu ġdid ta' Saccharomyces cerevisiae MUCL 39885 bħala addittiv fl-għalf għall-ħniezer nisa (id-detentur tal-awtorizzazzjoni Prosol S.p.A.)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta' addittivi għall-użu fl-għalf tal-annimali u r-raġunijiet u l-proċeduri għall-għoti ta' din l-awtorizzazzjoni.
            
         
               (2)
            
            
               Skont l-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ma' dan ir-Regolament. Din l-applikazzjoni kienet akkumpanjata mid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni ta' użu ġdid tal-preparazzjoni tal-mikro organiżmi Saccharomyces cerevisiae MUCL 39885 bħala addittiv fl-għalf għall-ħnieżer nisa, li trid tiġi kklassifikata fil-kategorija ta’ addittivi “addittivi żootekniċi”.
            
         
               (4)
            
            
               L-użu tal-preparazzjoni tal-mikro-organiżmu Saccharomyces cerevisiae MUCL 39885 ġie awtorizzat mingħajr skadenza għall-friegħ tal-ħnieżer miftuma bir-Regolament tal-Kummissjoni (KE) Nru 1200/2005 (2), għall-ifrat għas-simna bir-Regolament tal-Kummissjoni (KE) Nru 492/2006 (3) u għall-baqar tal-ħalib bir-Regolament tal-Kummissjoni (KE) Nru 1520/2007 (4).
            
         
               (5)
            
            
               Tressqet dejta ġdida bħala sostenn tal-applikazzjoni għall-awtorizzazzjoni għall-ħnieżer nisa. L-Awtorità Ewropea għas-Sigurtà fl-Ikel (‘l-Awtorità’) tikkonkludi fl-opinjoni tagħha tat-3 ta' Frar 2009 (5) li Saccharomyces cerevisiae MUCL 39885 tista' titqies bħala bla periklu għall-ispeċi fil-mira, għall-konsumaturi u għall-ambjent aktar wiesa'. Skont din l-opinjoni, il-preparazzjoni tista' ġġib effett ta' benefiċċju sinifikanti fuq il-piż tal-btan u l-ħnieżer żgħar individwali. L-Awtorità ma tqisx li hemm bżonn ta’ rekwiżiti speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (6)
            
            
               L-evalwazzjoni ta’ dik il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma sodisfatti. Għaldaqstant, l-użu ta' din il-preparazzjoni għandu jiġi awtorizzat, kif speċifikat fl-Anness ta' dan ir-Regolament.
            
         
               (7)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi ‘addittivi żootekniċi’ u mill-grupp funzjonali “stabilizzanti għall-batterja li tinsab fil-musrana”, hija awtorizzata bħala addittiv fl-għalf tal-annimali suġġett għall-kundizzjonijiet stipulati f'dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Settembru 2009.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29.
   
      (2)  ĠU L 195, 27.7.2005, p. 6.
   
      (3)  ĠU L 89, 28.3.2006, p. 6.
   
      (4)  ĠU L 335, 20.12.2007, p. 17.
   
      (5)  Il-Ġurnal EFSA (2009) 970, 1-9.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  CFU/kg ta' għalf sħiħ b'kontenut ta' umdità ta' 12 %
               
            
                  
                     Kategorija ta’ addittivi żootekniċi. Grupp funzjonali: stabilizzanti għall-batterja li tinsab fil-musrana.
                  
               
            
                  4b1710
               
               
                  Prosol S.p.A.
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              Kompożizzjoni tal-addittiv:
                              Preparazzjoni ta' Saccharomyces cerevisiae MUCL 39885
                              li fiha minimu ta':
                              addittiv CFU/g 1 × 109 taħt forma ta' trab u mrammel.
                           
                        
                               
                           
                           
                              Karatterizzazzjoni tas-sustanza attiva:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          MUCL 39885.
                                       
                                    
                        
                               
                           
                           
                              Metodu analitiku (1):
                              
                                           
                                       
                                       
                                          Enumerazzjoni: metodu pour plate bl-użu tal-chloramphenicol glucose yeast extract agar.
                                       
                                    
                                           
                                       
                                       
                                          Identifikazzjoni Metodu tar-reazzjoni katina tal-Polymerase (PCR)
                                       
                                    
                        
               
                  Ħnieżer nisa
               
               
                  —
               
               
                  6,4 × 109
                  
               
               
                  —
               
               
                  Fl-istruzzjonijiet għall-użu tal-addittiv u t-taħlita minn qabel, indika t-temperatura li fiha ssir il-ħażna, it-tul ta' żmien fil-ħażna u l-istabilità għall-pelleting.
               
               
                  19 ta’ Ottubru 2019
               
            
         (1)  Dettalji tal-metodi analitiċi huma disponibbli fl-indirizz tal-Laboratorju ta' Referenza Komunitarj li ġej: www.irmm.jrc.be/crl-feed-additives